أنا امي أتعذبت اوي في جوازها قلة قيمة و اهانه و ضرب و تقليل منها ، واتجوزت والدي غصب عنها كانت رفضاه ، زواج فاشل انتهي بالطلاق ... الغريب أنها طول الوقت تقولي جوازة الندامة ولا قعدة الخزانه!!و عاوزة تجوزني اي حد وخلاص!!هو ليه كده!
للأسف، ده خليط من قيم المجتمع المريضة التي تم تفصيلها في شكل قوانين الإيمان وسماها الأمثال الشعبية، بحد تعبير د. أوسم وصفي. بالإضافة يا سيدتي الفاضلة أننا إذا لم نكن على وعي بالبيض الفاسد قبل تناوله، فقد نقوم بإعادة اختياره لأنه ما اعتدنا عليه. افهمي نفسك، وافهمي مدى تأثير بيئة التنشأة بتاعتك على أفكارك، لأن بيئة التنشئة قد توجهنا من عمق اللاوعي. وإذا لقيتي جواك الشجاعة -وهي جواكي بالفعل- على مواجهة المجتمع بعاداته بتقاليده، واجهيه ومتوافقيش تتجوزي جوازه والسلام، لأنك مش رخيصة، واللي ميقدرش القيمة لا يستحقها. أو ممكن تؤثري السلامة وتختاري أفضل المعروض، بس تكوني واعية باختيارك وبحدودك ومتسمحيش لأي حد كائناً من كان إنه يتعداها وهو مش هيقدر غير لو شاف الضوء أخضر، وده ممكن تعمليه بدون شعور بسبب تأثير الأسرة عندك، وفي نفس الوقت الجواز مش خناقة ومعركة. الجواز مش رحلة ولا نزوة بالعكس هو قيمة كبيرة محتاجين نفهمها، ولو مش فاهمين ده نعيش لوحدنا أحسن منجيب ذرية نظلمها بسوء سلوكنا وتصرفنا.